== Liv ==
Den 13. juli 1841 blev Otto Wagner født i [[Penzing (Wien)|Penzing]] i Wien. Hans far Rudolf Siemeom Wagner var kongelig-kejserlig hofnotar og med Ottos mor Susanne levede de under storborgerlige forhold. Rudolf Wagner døde af en lungesygdom, da hans søn blot var fem år gammel. Trods den finansielle krise der opstod i familien i kølvandet på faderens død, fik Otto Wagner en god uddannelse. Mellem [[1857]] og [[1862]] studerede Wagner på det kongelige bygningsakademi i [[Berlin]] og i Wien først ved [[Wien Tekniske Universitet|polyteknisk institut]], siden på [[Wien Kunstakademi]] bl.a. hos [[August Sicard von Sicardsburg]] og [[Eduard van der Nüll]]. I [[1862]] blev den 21-årige Otto Wagner engageret ved Atelier Heinrich von Förster efter et praktisk virke som murerlærling. Dermed kom han til at høre til kredsen omkring [[Ludwig Förster]] og [[Theophilus Hansen]] og begyndte fra [[1864]] selvstændigt at bygge i [[historicisme]]. Han fik sin første større succes, da han vandt konkurrencen om at opføre en kursalon i [[Stadtpark|Wiener Stadtpark]]. Imidlertid blev det et andet projekt, der blev virkeliggjort.
Universiteter Undervisning